Diari Oficial de la Generalitat Valenciana


Sumari del DOGV 7683, del 22-12-2015 (2015/10027)

RESOLUCIÓ de 14 de desembre de 2015, del Rectorat de la Universitat Jaume I, per la qual s'aprova l'oferta d'ocupació pública de personal d'administració i serveis de la Universitat Jaume I per a l'any 2015.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7683

Data del DOGV
:   22-12-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/10968


Data del document
:   14-12-2015

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu

RESOLUCIÓ de 14 de desembre de 2015, del Rectorat de la Universitat Jaume I, per la qual s'aprova l'oferta d'ocupació pública de personal d'administració i serveis de la Universitat Jaume I per a l'any 2015. [2015/10864]  
En virtut del que es disposa en l'article 21 de la Llei 36/2014, de 26 de desembre, de Pressupostos Generals de l'Estat per a l'any 2015, que assenyala la taxa de reposició autoritzada en un 50% dels cessaments d'empleats fixos durant l'any 2014 i que les places resultants de la taxa de reposició d'efectius han d'incloure's en una oferta d'ocupació pública.  
Considerant el que es disposa en l'article 70 de la Llei 7/2007, de 12 d'abril, de l'Estatut Bàsic de l'Empleat Públic, referit a l'oferta d'ocupació pública. Segons l'Acord de Consell de Govern de la Universitat Jaume I, de 14 de desembre de 2015, pel qual s'aprova l'oferta d'ocupació pública per a l'any 2015 de places de personal d'administració i serveis de la Universitat Jaume I, de conformitat amb la taxa de reposició autoritzada i una vegada obtinguda l'autorització de la Conselleria d'Investigació, Educació, Cultura i Esport.  
En ús de les potestats i funcions conferides pels Estatuts de la Universitat Jaume I, aprovats pel Decret 116/2010, de 27 d'agost, del Consell de la Generalitat Valenciana, i de les competències previstes en els articles 20 i següents de la Llei Orgànica 6/2001, d'Universitats, modificada per la Llei Orgànica 4/2007, de 12 d'abril, aquest Rectorat resol:  
  
  
Primer  
Publicar en el Diari Oficial de la Comunitat Valenciana l'oferta d'ocupació pública per a l'any 2015, referida a personal d'administració i serveis, aprovada per l'Acord del Consell de Govern de 14 de desembre de 2015, i que figura com a annex a aquesta resolució.  
  
Segon  
Seguint el que es disposa en l'article 70.1 de l'Estatut Bàsic de l'Empleat Públic, el termini màxim per a la convocatòria del procés selectiu previst en aquesta oferta és de tres anys, a comptar a partir de la publicació d'aquesta resolució.  
  
Contra aquesta resolució, que esgota la via administrativa, es pot interposar potestativament un recurs de reposició en el termini d'un mes, a partir de l'endemà de la seua publicació, davant del mateix òrgan que va dictar la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos, comptats a partir de l'endemà de la seua publicació.  
  
Castelló de la Plana, 14 de desembre de 2015.- El rector: Vicent Climent Jordà.  
  
  
ANNEX  
  
Subgrup: C1  
Escala: administrativa  
Sector: administració general  
Nombre de places: 3